CELEX: 32019D0252
Language: et
Date: 2019-02-11 00:00:00
Title: Komisjoni rakendusotsus (EL) 2019/252, 11. veebruar 2019, millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta (teatavaks tehtud numbri C(2019) 811 all)

13.2.2019   
               
               
                  ET
               
               
                  Euroopa Liidu Teataja
               
               
                  L 42/29
               
            
         KOMISJONI RAKENDUSOTSUS (EL) 2019/252,
         11. veebruar 2019,
         millega muudetakse otsust 2005/240/EÜ Poolas kasutatavate searümpade liigitusmeetodite kinnitamise kohta
         
            
               (teatavaks tehtud numbri C(2019) 811 all)
            
         
         (Ainult poolakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkte p ja t,
         ning arvestades järgmist:
         
                     (1)
                  
                  
                     Määruse (EL) nr 1308/2013 IV lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite lubamine peaks sõltuma hindamisel esineva statistilise vea maksimaalse lubatud kõrvalekalde järgimisest. Kõnealune lubatud kõrvalekalle on määratletud komisjoni delegeeritud määruse (EL) 2017/1182 (2) V lisa A osas.
                  
               
                     (2)
                  
                  
                     Komisjoni otsusega 2005/240/EÜ (3) lubati Poolas kasutada searümpade liigitamiseks kaheksat meetodit. Kõnealuse otsusega lubati Poolal samuti näha ette neerurasva, neerude ja/või vahelihasega searümpade esitusviis.
                  
               
                     (3)
                  
                  
                     Poola on taotlenud komisjoni kinnitust kolmele uuele searümpade liigitamise meetodile oma territooriumil ja on esitanud proovidissekteerimiste üksikasjaliku kirjelduse, märkides põhimõtted, millel need meetodid põhinevad, kõnealuste proovidissekteerimiste tulemused ning tailihasisalduse mõõtmiseks kasutatavad võrrandid delegeeritud määruse (EL) 2017/1182 artikli 11 lõikega 3 ette nähtud protokollis.
                  
               
                     (4)
                  
                  
                     Kõnealuse taotluse läbivaatamisel on selgunud, et uute liigitusmeetodite kinnitamise tingimused on täidetud. Seepärast tuleks lubada Poolas neid liigitusmeetodeid kasutada.
                  
               
                     (5)
                  
                  
                     Kooskõlas määruse (EL) nr 1308/2013 artikli 20 punktiga t on Poola taotlenud ka luba näha ette kõnealuse määruse IV lisa punktis B.III määratletud standardesitusviisist erinev searümpade esitusviis. Praeguste tavapäraste kaubandustavade tõttu esitatakse searümbad Poolas neerurasva, neerude ja/või vahelihasega ning välimise kuulmekäiguta. Seepärast ei vasta rümpade registreeritud kaal standardesitusviisi kaalule.
                  
               
                     (6)
                  
                  
                     Kõnealuse taotluse läbivaatamisel selgus, et searümpade standardesitusviisist erineva rümpade esitusviisi lubamise tingimused Poolas on täidetud. Seepärast tuleks anda Poolale luba näha ette neerurasva, neerude ja/või vahelihasega ning välimise kuulmekäiguta searümpade esitusviis. Rümpade registreeritud kaalu tuleks kohandada vastavalt standardesitusviisi kaalule.
                  
               
                     (7)
                  
                  
                     Seepärast tuleks otsust 2005/240/EÜ vastavalt muuta.
                  
               
                     (8)
                  
                  
                     Seadme või liigitusmeetodite muutmine tohiks olla lubatud üksnes juhul, kui see on selgesõnaliselt kinnitatud komisjoni rakendusotsusega.
                  
               
                     (9)
                  
                  
                     Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2005/240/EÜ muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Poolas lubatakse searümpade liigitamiseks vastavalt Euroopa Parlamendi ja nõukogu määruse (EL) nr 1308/2013 (*1) IV lisa punkti B.IV alapunktile 1 kasutada järgmisi meetodeid:
                           
                                       a)
                                    
                                    
                                       seade Capteur Gras/Maigre – Sydel (CGM) ja sellega seotud hindamismeetodid, mille üksikasjad on esitatud lisa 1. osas;
                                    
                                 
                                       b)
                                    
                                    
                                       seade Ultra FOM 300 ja sellega seotud hindamismeetodid, mille üksikasjad on esitatud lisa 2. osas;
                                    
                                 
                                       c)
                                    
                                    
                                       seade Fully automatic ultrasonic carcass grading (Autofom) ja sellega seotud hindamismeetodid, mille üksikasjad on esitatud lisa 3. osas;
                                    
                                 
                                       d)
                                    
                                    
                                       seade IM-03 ja sellega seotud hindamismeetodid, mille üksikasjad on esitatud lisa 4. osas;
                                    
                                 
                                       e)
                                    
                                    
                                       seade Autofom III ja sellega seotud hindamismeetodid, mille üksikasjad on esitatud lisa 5. osas;
                                    
                                 
                                       f)
                                    
                                    
                                       seade CSB Image-Meater (CSB) ja sellega seotud hindamismeetodid, mille üksikasjad on esitatud lisa 6. osas;
                                    
                                 
                                       g)
                                    
                                    
                                       seade Fat-O-Meater II (FOM II) ja sellega seotud hindamismeetodid, mille üksikasjad on esitatud lisa 7. osas;
                                    
                                 
                                       h)
                                    
                                    
                                       käsitsimeetod (ZP) ja sellega seotud hindamismeetodid, mille üksikasjad on esitatud lisa 8. osas.
                                    
                                 
                                       i)
                                    
                                    
                                       seade gmSCAN ja sellega seotud hindamismeetodid, mille üksikasjad on esitatud lisa 9. osas;
                                    
                                 
                                       j)
                                    
                                    
                                       seade ESTIMEAT ja sellega seotud hindamismeetodid, mille üksikasjad on esitatud lisa 10. osas;
                                    
                                 
                                       k)
                                    
                                    
                                       seade MEAT3D ja sellega seotud hindamismeetodid, mille üksikasjad on esitatud lisa 11. osas.
                                    
                                 Esimese lõigu punktis b osutatud seadme Ultra FOM 300 puhul on ette nähtud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele F1 ja F2 vastavaid väärtusi lisa 2. osa punktiga 3 ettenähtud kohas. Mõõtmiskoha vastav märkimine peab toimuma üheaegselt mõõtmisega.
                           Esimese lõigu punktis h osutatud käsitsimeetodit ZP lubatakse kasutada üksnes sellistes tapamajades, mille tapmisliini töötlemisvõimsus on kuni 40 siga tunnis.
                        
                        
                           (*1)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).“"
                        
                     
                  
                        2)
                     
                     
                        Artikkel 2 asendatakse järgmisega:
                        
                           „Artikkel 2
                           Olenemata määruse (EL) nr 1308/2013 IV lisa punktis B.III osutatud standardesitusviisist ei tule searümpadel enne kaalumist ja liigitamist neerurasva, neerusid ja vahelihast eemaldada, samas kui välimised kuulmekäigud võib eemaldada. Searümpade noteeringute kehtestamiseks võrreldaval alusel registreeritud tapasooja rümba kaalu
                           
                                       a)
                                    
                                    
                                       vähendatakse:
                                       
                                                   1)
                                                
                                                
                                                   vahelihase arvel 0,23 % võrra;
                                                
                                             
                                                   2)
                                                
                                                
                                                   neerurasva ja neerude arvel:
                                                   
                                                               —
                                                            
                                                            
                                                               S- ja E-klassi rümpadel 1,90 % võrra,
                                                            
                                                         
                                                               —
                                                            
                                                            
                                                               U-klassi rümpadel 2,11 % võrra,
                                                            
                                                         
                                                               —
                                                            
                                                            
                                                               R-klassi rümpadel 2,54 % võrra,
                                                            
                                                         
                                                               —
                                                            
                                                            
                                                               O-klassi rümpadel 3,12 % võrra,
                                                            
                                                         
                                                               —
                                                            
                                                            
                                                               P-klassi rümpadel 3,35 % võrra.
                                                            
                                                         
                                             
                                 
                                       b)
                                    
                                    
                                       suurendatakse rümba kohta mõlema välimise kuulmekäigu arvel 260 grammi võrra.“
                                    
                                 
                     
                  
                        3)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus on adresseeritud Poola Vabariigile.
         
         
            Brüssel, 11. veebruar 2019
            
               
                  Komisjoni nimel
               
               
                  komisjoni liige
               
               Phil HOGAN
            
         
         
            (1)  ELT L 347, 20.12.2013, lk 671.
         
            (2)  Komisjoni 20. aprilli 2017. aasta delegeeritud määrus (EL) 2017/1182, millega täiendatakse Euroopa Parlamendi ja nõukogu määrust (EL) nr 1308/2013 liidu veise-, sea- ja lambarümpade klassifitseerimisskaalade ning teatavatesse kategooriatesse kuuluvate rümpade ja elusloomade turuhindadest teatamise osas (ELT L 171, 4.7.2017, lk 74).
         
            (3)  Komisjoni 11. märtsi 2005. aasta otsus 2005/240/EÜ Poolas kasutatavate searümpade liigitusmeetodite kinnitamise kohta (ELT L 74, 19.3.2005, lk 62).
      
      
         
            LISA
            Otsuse 2005/240/EÜ lisasse lisatakse 9., 10. ja 11. osa:
            
               „9. osa
               
               gmSCAN
               
                        
                           1.
                        
                        
                           Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet gmSCAN.
                        
                     
                        
                           2.
                        
                        
                           Seadmes gmSCAN kasutatakse magnetinduktsiooni rümba dielektriliste omaduste kokkupuuteta mõõtmiseks. Mõõtesüsteem koosneb mitmest saatjapoolist, mis tekitavad muutuva nõrga magnetvälja. Vastuvõtjapoolid muundavad rümbast mõjutatud magnetvälja häirituse kompleksseks elektrisignaaliks, mis iseloomustab rümba lihaste ja rasvkoe dielektrilisi näitajaid.
                        
                     
                        
                           3.
                        
                        
                           Rümba tailihasisaldus arvutatakse järgmise valemiga:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 kus:
                           
                                       Ŷ
                                    
                                    
                                       =
                                    
                                    
                                       rümba hinnanguline tailihasisaldus protsentides;
                                    
                                 
                                       CW
                                    
                                    
                                       =
                                    
                                    
                                       tapasooja rümba kaal kilogrammides.
                                    
                                 
                                       Q1, Q2 ja Q3
                                    
                                    
                                       =
                                    
                                    
                                       magnetiline induktsioon (väljendatud voltides) vastavalt sea tagaosa reietükist, kesk- ja abaosast.
                                    
                                 Valem kehtib 60–120 kilogrammi (tapasooja rümba kaal) kaaluvate rümpade puhul.
                        
                     
                  10. osa
               
               ESTIMEAT
               
                        
                           1.
                        
                        
                           Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet ESTIMEAT.
                        
                     
                        
                           2.
                        
                        
                           Seadmes ESTIMEAT kasutatakse sügavust kujutavat kaamerat, et tekitada rümbast kolmemõõtmeline pilt ning hinnata rümba kuju parameetreid. Tekitatakse 130 ristlõiget ja iga ristlõike kohta määratakse tailihasisalduse arvutamiseks järgmised näitajad: välispinna suurus, ümbermõõt, kumerused.
                        
                     
                        
                           3.
                        
                        
                           Rümba tailihasisaldus arvutatakse järgmise valemiga:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                       
                                    
                                 kus:
                           
                                       Ŷ
                                    
                                    
                                       =
                                    
                                    
                                       rümba hinnanguline tailihasisaldus protsentides;
                                    
                                 
                                       X1
                                       
                                    
                                    
                                       =
                                    
                                    
                                       ristlõike sobituspunktide koondviga ringjooneni, mille Rsf-raadius on punktis P-66;
                                    
                                 
                                       X2
                                       
                                    
                                    
                                       =
                                    
                                    
                                       rümba väliskumerus reietüki ja abaosa maksimaalse kumeruse vahel punktis Z-80;
                                    
                                 
                                       X3
                                       
                                    
                                    
                                       =
                                    
                                    
                                       ristlõike sobitusspunktide koondviga ringjooneni, mille R-raadius on punktis P-58/ristlõike sobitusspunktide koondviga ringjooneni, mille R-raadius on punktis P-67;
                                    
                                 
                                       X4
                                       
                                    
                                    
                                       =
                                    
                                    
                                       ristlõike sobitusspunktide koondviga ringjooneni, mille Rsf-raadius on punktis P-103/ristlõike sobitusspunktide koondviga ringjooneni, mille Rsf-raadius on punktis P-111;
                                    
                                 
                                       X5
                                       
                                    
                                    
                                       =
                                    
                                    
                                       3/10 ristlõike laiuse puhul ristlõike osaline sügavus punktis P-49/5/10 ristlõike laiuse puhul ristlõike osaline sügavus punktis P-49;
                                    
                                 
                                       X6
                                       
                                    
                                    
                                       =
                                    
                                    
                                       ristlõike maksimaalne sügavus punktis P-18/ristlõike maksimaalne sügavus punktis P-49;
                                    
                                 
                                       X7
                                       
                                    
                                    
                                       =
                                    
                                    
                                       ristlõike punktide osaviga ringjooneni, mille R-raadius 4/10 ristlõike pindala puhul on punktis P-72.
                                    
                                 Valem kehtib 60–120 kilogrammi (tapasooja rümba kaal) kaaluvate rümpade puhul.
                        
                     
                  11. osa
               
               MEAT3D
               
                        
                           1.
                        
                        
                           Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet MEAT3D.
                        
                     
                        
                           2.
                        
                        
                           Seadmes MEAT3D kasutatakse skannerit, et tekitada rümbast kolmemõõtmeline kujutis ning hinnata rümba kuju parameetreid. Skaneerimisel kasutatakse sea poolrümba positsioneerimiseks konkreetset raami. Tekitatakse 130 ristlõiget ja iga ristlõike kohta määratakse tailihasisalduse arvutamiseks järgmised näitajad: välispinna suurus, ümbermõõt, kumerused.
                        
                     
                        
                           3.
                        
                        
                           Rümba tailihasisaldus arvutatakse järgmise valemiga:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                       
                                    
                                 kus:
                           
                                       Ŷ
                                    
                                    
                                       =
                                    
                                    
                                       rümba hinnanguline tailihasisaldus protsentides;
                                    
                                 
                                       X1
                                       
                                    
                                    
                                       =
                                    
                                    
                                       ristlõike sobitusspunktide koondviga ringjooneni, mille Rsf-raadius on punktis P-49/ristlõike sobitusspunktide koondviga ringjooneni, mille Rsf-raadius on punktis P-23;
                                    
                                 
                                       X2
                                       
                                    
                                    
                                       =
                                    
                                    
                                       ristlõike sobitusspunktide koondviga ringjooneni, mille R-raadius on punktis P-79/rümba kumeruste maksimaalne väärtus asukohtades P_50–P99;
                                    
                                 
                                       X3
                                       
                                    
                                    
                                       =
                                    
                                    
                                       ristlõike kumerusraadius punktis P-68/ristlõike kumerusraadius punktis P-51;
                                    
                                 
                                       X4
                                       
                                    
                                    
                                       =
                                    
                                    
                                       ristlõike punktide osaviga ringjooneni, mille R-raadius on 3/10 ristlõike pindala puhul punktis P-70;
                                    
                                 
                                       X5
                                       
                                    
                                    
                                       =
                                    
                                    
                                       ristlõike sobitusspunktide koondviga ringjooneni, mille Rsf-raadius on punktis P-55/ristlõike sobitusspunktide koondviga ringjooneni, mille Rsf-raadius on punktis P-71;
                                    
                                 
                                       X6
                                       
                                    
                                    
                                       =
                                    
                                    
                                       3/10 ristlõike laiuse puhul ristlõike osaline sügavus punktis P-62/6/10 ristlõike laiuse puhul ristlõike osaline sügavus punktis P-62;
                                    
                                 
                                       X7
                                       
                                    
                                    
                                       =
                                    
                                    
                                       2/10 ristlõike laiuse puhul ristlõike osaline sügavus punktis P-33/reietüki maksimumväärtus.
                                    
                                 Valem kehtib 60–120 kilogrammi (tapasooja rümba kaal) kaaluvate rümpade puhul.“